Njia mbalimbali za kuimarisha biashara nchini Kenya

NJIA MBALI MBALI ZA KUIMARISHA BIASHARA NCHINI KENYA 

Biashara ni kati ya shughuli nyinginezo ambazo Wakenya hujishughulisha nayo, imekuwa nguzo muhimu katika ustawishaji wa uchumi wa nchi. Biashara mbalimbali huchangia katika ukusanyaji wa ushuru ambazo hutumiwa katika kufanya maendeleo mbalimbali kama vile ujenzi wa barabara, hospitali na hata shule. Kutokana na manufaa haya, ni sharti serikali na wananchi wafanye juu chini ili kuweza kuimarisha biashara. 

Njia ya kwanza kabisa ya kuimarisha biashara ni serikali kutoa mikopo kwa akina mama wafanye biashara ndogo ndogo, kama vile wauze mboga. Kina mama hawa wakipewa mikopo, watawcza kujiinua kibiashara kwa kuongeza bidhaa wanazouza na hivyo basi kupata wateja wengi. Hili litasaidia maana mama huyu atapata pesa za kujitosheleza na hata baadaye kupanua biashara yake.  

Njia ya pili ni kwa kuwawekesha wakulima wa mifugo na hata mimea kupata masoko ya kuyauzia bidhaa zao nchini na hata nje ya nchi. Wakulima wengi hukosa pahali pa kuuzia bidhaa zao na baadaye kugharamikia hasara. Kwa kuwezeshwa kupata soko za kuuzia bidhaa zao, wakulima watauza bidhaa zao kabla hazijaharibika au kuuza kwa bei ya kukata tamaa kwa sababu ya kukosa pa kuuza.  

Njia ya tatu ni kwa mashirika ambayo hutoa mikopo kwa wananchi kuwapa muda wa kutosha ili kuyalipa. Mara nyingi mashirika haya huchukua vitu ambavyo watu hawa humiliki, wakati mwingine za biashara. Hii hupelekea kuporomoka kwa shughuli za biashara za watu hawa. Kwa kuwapa muda wa kutosha wa kulipa madeni haya, wakulima watu hawa wataweza kujiinua na kuimarisha biashara zao. 

Ili kuimarisha biashara, serikali pia inastahili kukarabati barabara zinazounganisha maeneo ya uzalishaji kama vile mashamba ya mimea na ma masoko. Ni jambo la kuhuzunisha kwa mkulima kupata hasara kwa kuwa bidhaa zake ziliharibika kutokana na hali duni ya barabara. Hili hupelekea kwa mkulima huyu kupata hasara kubwa na hata kuachana na biashara ile. Hili linaweza kuepukwa kwa kukarabatiwa kwa barabara ili kuhakikisha kuwa bidhiwa zinafika sokoni kwa wakati ufaao. Hili likizingatiwa, mkulima ataweza kupata faida kubwa na hivyo kuimarisha biashara yake.
Biashara yaweza kuimarishwa pia kwa kutilia mkazo na kutolegeza kamba kwa kupiga marufuku uuzaji wa bidhaa ghushi katika masoko. Bidhaa hizi ghushi husababisha wakulima wanaouza bidhaa halali kupata hasara kwa kuwa watu watanunua bidhaa zile ghushi kuwa kutojua.